Wolkekrabber - Wikipedia

# Wolkekrabber

### vanuit Wikipedia, die vrye ensiklopedie.

Wolkekrabbers in Singapoer

'n Wolkekrabber, of toringgebou, is 'n besonder hoë gebou. Emporis Data Committee, 'n internasionale maatskappy wat 'n lys van hoe geboue oral in die wêreld instand, hou definieer 'n wolkekrabber as 'n gebou wat ten minste 35 meter hoog is en op reelmatige intervalle verdeel is in bewoonbare verdiepings [1]. Die bewoonbaarheidskriterium onderskei wolkekrabbers van torings en maste.

Die Home Insurance Building in Chicago word beskou as die eerste wolkekrabber. Dié tienverdieping gebou is in 1884-1885 opgerig. 'n Ander aanspraakmaker op die titel is die tienverdieping Wainwright Building van 1892 deur Louis Sullivan, wat steeds in St. Louis, Missouri staan. Meeste vroeë wolkekrabbers het hulle verskying gemaak in gebiede met grondtekorte in New York Stad en Chicago aan die einde van die 19de eeu.

Noodsaaklike ontwikkelings vir die ontwikkeling van wolkekrabbers was staal, gewapende beton, waterpompe en hysbakke. Tot die 19de eeu, was geboue hoër as ses verdiepings skaars. Dit was onprakties vir mense om soveel trappe op te klim, en waterdruk kon lopende water tot slegs (15 m) voer.

Die gewigsdraende dele van wolkekrabbers verskil heelwat van die van ander geboue. Geboue tot omtrent vier verdiepings kan deur hulle mure ondersteun word, terwyl wolkekrabbers en ander hoë geboue deur 'n skeletraam ondersteun moet word. Die mure hang dan soos gordyne van die raam-vandaar die argiteksterm, gordynmuur, vir hoë stelsels van glas wat lateraal ondersteun word deur skeletrame. Spesiale voorsorgmaatreëls moet ook getref word vir windlas op die gebou.

Taipei 101, beskou as die wêreld se hoogste gebou.
Searstoring
Woolworthgebou

Sommige struktuuringenieurs definieer 'n wolkekrabber as enige vertikale konstruksie waarvoor wind 'n belangriker las as gewig is. Let daarop dat hierdiedie kriterium nie net deur wolkekrabbers bevredig word nie maar ook deur ander hoë strukture soos torings.

Oorspronklik was die term, "skyscraper" 'n vlootterm vir die mas of seil van 'n seilskip.

## [wysig] Geskiedenis van die wêreld se hoogste wolkekrabbers

Vir 'n ranglys van wolkekrabbers volgens hoogte sien Lys van wolkekrabbers. Die onderstaande lys meet die hoogte van die dak van 'n wolkekrabber. Die meer algemene metode is om die hoogste argitektoniese detail te meet, en so 'n meting sou die Petronas Torings, wat in 1998 gebou is insluit.

Gebou in | Gebou | Stad | Land | Dak | Verdiepings | Spitstoring | Huidige status
--- | --- | --- | --- | --- | --- | --- | ---
1885 | Home Insurance Building | Chicago | VSA | 180 ft | 55 m | 12 |  |  | Afgebreek
1890 | New York World Building | New York Stad | VSA | 309 ft | 94 m | 20 | 349 ft | 106 m | Afgebreek
1894 | Manhattan Life Insurance Building | New York Stad | VSA | 348 ft | 106 m | 18 |  |  | Afgebreek
1895 | Milwaukee City Hall | Milwaukee | VSA | 350 ft | 107 m | 9 |  |  | Staan steeds
1899 | Park Row Building | New York Stad | VSA | 391 ft | 119 m | 30 |  |  | Staan steeds
1908 | Singer Building | New York Stad | VSA | 612 ft | 187 m | 47 |  |  | Afgebreek
1909 | Met Life Tower | New York City | VSA | 700 ft | 213 m | 50 |  |  | Staan steeds
1913 | Woolworth Building | New York Stad | VSA | 792 ft | 241 m | 57 |  |  | Staan steeds
1930 | 40 Wall Street | New York Stad | VSA |  |  | 71 | 927 ft | 283 m | Staan steeds
1930 | Chrysler Building | New York Stad | VSA | 925 ft | 282 m | 77 | 1046 ft | 319 m | Staan steeds
1931 | Empire State-gebou | New York Stad | VSA | 1250 ft | 381 m | 102 | 1472 ft | 449 m | Staan steeds
1972 | Wêreldhandelsentrum toring 1 | New York Stad | VSA | 1368 ft | 417 m | 110 | 1727 ft | 526 m | In terroriste-aanval vernietig
1974 | Sears Tower | Chicago | VSA | 1450 ft | 442 m | 110 | 1730 ft | 527 m | Staan steeds
2003 | Taipei 101 | Taipei | Taiwan | 1470 ft | 448 m | 101 | 1667 ft | 508 m | Staan steeds

Bron: Onbekend.

Tans vind bouwerk plaas aan die Burj Dubai in Dubai, Verenigde Arabiese Emirate. Daar word verwag dat dit die hoogste gebou in die werêld gaan word en bespiegelinge oor die uiteindelike hoogte wissel van 700 tot 950 m.

Die Petronas Torings in Kuala Lumpur.

## [wysig] Sien ook

- Argitektuur, Konstruksie
- Empire_State-gebou, Wêreldhandelsentrum

## [wysig] Eksterne skakels

- http://www.allaboutskyscrapers.com
- http://www.skyscraperpage.com
- http://www.skyscrapercity.com
- http://www.skyscrapers.com
- http://www.skyscrapernews.com
- http://www.skyscraper.org

Ontsluit van "http://af.wikipedia.org../../../w/o/l/Wolkekrabber.html"

Kategorieë: Wolkekrabbers | Argitektuur

##### Views

- Artikel
- Bespreking
- Huidige wysiging

##### Soek

##### Ander tale

- Dansk
- Deutsch
- English
- Español
- Esperanto
- Euskara
- Français
- עברית
- Nederlands
- Norsk (bokmål)
- 日本語
- Polski
- Português
- Русский
- Suomi
- Svenska
- தமிழ்
- ไทย
- 中文